phls etc. ad longum etc allen
den genen etc. doen te weten dat wij hebben
ontfangen d’oitmoedige supplicatie van dierick
daems geboren tot sempse, dienstbode,
inhoudende hoe dat hij gewoont gehadt
hebbende ten huyse van mathys govaerts
pachter binnen de voors. prochie van
sempse : nu geleden ontrent de twee jaeren
is aensocht geweest van wylen govaert
govaerts sone des voors. matthys
om met hem te gaen naer hombeke, gelyck
hy oock heeft gedaen ende aldaer
gecommen synde in sekere herberghe by
andere compaignie is hun ten lesten
questie ende crackeel gemoveert
geworden by oft door diversche persoonen
die hun seer furieuselyck waeren overvallende
ende slaende ende hy suppliant hem
deffenderende heeft by puer ongeluck
eenen dootelyck steeck geinfligeert aen synen
compaignon govaert govaerts sone den
voors. matthys, meynende voor
te hebben eenen anderen die hem te vorens
hadde geaggresteert ende ten
uuyttersten qualyck
getracteert als synde t’selve gebeur$$
inden avont metten donckeren synde
den selven govaerts : tot syns suppliants
groot leetwesen ende uuyttersten
droeffheyt : eenige daeghen naer
daer van deser werelt commen t’overlyden
ende gemerckt tselve ongeluck is geschiet
in groote furie ende uuytsinnicheyt in$$
suppliant verwerckt door alle die
voorige onverdraegelycke affronten
ende corporelle aggressien waer door
den selven is gestelt geweest buyten
het gebruyck van syn redelycke voors. $$
ende dat den selven anderssints is van
goede ende saeghtmoedighe nature
levende een goet catholyck leven sonder
dat iemandt voor ofte naer het voors.
feyt over hem suppliant nyet minste
heeft weten te claeghen dat den selven
suppliant oock is onversien van middelen
nyet meer hebbende als syne handen om de
daeghelykse cost ende cleederen te winnen
wyens moeder oock vanden selven moeten
onderhouden worden ende midts syne
absentie ende latitatie tegenwoord$$
moet eenen vande taefel van den
h. geest oorsaecke dat hy suppliant
hem keerde tot ons biddende seer oitmoedelick
ende om die partie ende bitter lyden ons
lieffs heeren jesus christi dat die selven
gelieve gedient te syn : prefererende
gratie ende genade voor rigeur
van justitie : hem suppliant t’ voors.
ongeluck ende manslach te vergeven
ende hem daerover verleenen brieven van
remis off abolitie in behoorelicke forme
te meer aengesien hij suppliant daer
over d’accoort is mette ouders
ende vrienden vanden voors. overledene
waeromme soo ist dat wy desen aengesien
ende ierst hierop gehadt dadvis vanden
officier van hombeke geneghen wesende
ter bede des voors. suppliants willende
hem in dit stuck prefereren gratie ende
misericordie voor strangheyt ende
rigeur van rechte hebben den selven suppliant
inden gevalle als boven, quyt geschonden
ende vergeven, schellen quyte ende vergeven
uuyt onse sunderlinge gratie bij desen
t’feyt ende ongeval boven geruert
midtsgaders dat daeraen cleven mach tegens
ons ende justitie misdaen ende misbruyckt
mach hebben welcken aengaende hebben
hem wedergestelt ende gerestitueert
stellen weder ende restitueren hem
tot synen goeden naeme fame ende gere$$
in onsen voors. lande van brabant, ende in alle
anderen onsen landen ende heerlyckheden
midtsgaders tot syne onverbeurde goeden : in
dyen hy eenige onder ons heeft : gelyck ende
inder manieren soo hy was voor de toecomst
vanden voors. feyten imponerende hier op
een eeuwich geswych onsen lieven ende getrouwen
procureur generael van brabant, ende
anderen onsen ende onser vassalen oft
der smaelre heeren richteren justicieren
ende officieren wy sy syn satisfactie
beternisse eerst ende voor al gedaen
der partye geinteresseerden voor soo veel
die noch nyet gedaen en syn ende eenige
daertoe staet civilyck alleenelyck waer die $$
sulcx is verheyschende behoudelick dat
voors. suppliant gehouden sal sijn t voors. feyt
tegens ons te beteren civilyck naer de
gelegentheyt van der saecken ende facultyt
van syne goederen met oock te betaelen die
redelycken costen van justitie hiero$$
alreede gedaan ende te doene allen
ter taxatie ende moderatie van ons
seer lieven ende getrouwen cancellier
ende luyden van onsen raede geordonneert in brabant
die wij daertoe gecommitteert hebben ende
committeren by desen ontbieden daeromme ende
bevelen denselven onsen cancellier ende
luyden van onsen voors. raede dat
voor hun geroepen die daeromme behooren
geroepen te syne sy procederen wel
ende deuchdelick tot verificatie ende
interinement van dese onse brieven van
remis naer hunne forme ende teneur
ende ter taxatie ende moderatie vande
selve amende civile ende costen van
justitien voors. alsoo sy sullen vinden te
behooren welck interinement die
voors. suppliant gehouden sal syn te
versuecken ende hem in persoone te
presenteren in onsen voors. raede
binnen sesse maenden naestcommende
op de pene van te verbeuren d’effect
van dyen ende dat gedaen ende de voors.
civile boete ende costen van justitie
getaweert ende betaelt synde in
handen van den genen dyen dat behooren sal
sy onsen voors. procureur generael
in brabant den voors. meyer van
hombeke voors. ende allen anderen
onsen rechteren justicieren officieren $$
ondersaeten tegenwoordige ende toecomende
dyen dat aengaen sal mogen heure stedehouderen
ende eenen iegelick van hun besundere soo h$$
toebehooren sal laeten ende gedooghen
den voors. suppliant van deser onser tegen$$
diger gratien ende remissien ende van alle
d’inhouden van deser inder vuegen $$
manieren voor verhaelt peyselick rustelick
vredelick ende volcomentlick ten eeuwigen
daege genieten ende gebruycken sonder
hem daerinne te doen oft laeten doen ende
geschieden nu oft in toecommende
eenich hinder letsel oft moyenisse
ter contrarien maer indyen syn lyff
oft eenige van syn goeden daeromme
gearresteert becommert oft bel$$
waere dat sy die setten ende stellen
terstont ende sonder vertreck tot
geheelder ende volcommender
delivrantie want ons alsoo ge=
=lieft ende op dat dit vast $$
gestadich blyve ten eeuwighen
daeghe soo hebben wy onzen segel
hier aen doen hangen behoudelick in andere
dingen onsen rechte ende eenen igelick
anders de syn. gegeven in onse stadt
van brussele inde maendt van
augusty des jaers ons heeren jesu
christi 1659 ende van onsen
ryeke het 38e sub loyens